**SLEDARSKI IZPIT I. STOPNJE - IPO FH 1**

Pogoji za udeležbo:

* Na dan izpita oz. prireditve mora pes dopolniti 18 mesecev. Izjeme pri tem niso dovoljene.
* uspešno opravljen izpit za psa spremljevalca BH/VT po nacionalnih pravilih državne organizacije.

Na kratko:

Pes mora svojo zanesljivost na sledi pokazati na najmanj **1200 korakov** dolgi in **tri ure stari tuji sledi**, ki ima **šest pravih kotov** (glej skico). Koti morajo biti prilagojeni terenu. Sled ima sedem stranic. Sled mora **dvakrat presekati sveža tuja sled** na točkah, ki sta prostorsko medsebojno zadostno oddaljeni. Na sledi v nerednih razmikih ležijo **štirje predmeti**, ki so se dobro navzeli vonja polagalca sledi. Na posamezni sledi je treba uporabiti **predmete iz različnih materialov** (npr. usnje, tekstil, les). Te predmete mora pes najti, jih pobrati ali nakazati. Pred začetkom vaje mora vodnik sodniku najaviti, če njegov **pes predmete pobira ali jih nakazuje**. Nakazovanje in pobiranje predmetov na posamezni sledi se šteje za napako.

